Ericu950/Stoicheia-meter-silver huggingface dataset:
παυσανίας ὁ Πλειστώνακτος πρὸς τὸν ἐρωτήσαντα , διὰ τί τῶν ἀρχαίων νόμων οὐδένα κινεῖν ἔξεστι παρ αὐτοῖς , ὅτι τοὺς νόμους , ἔφη , τῶν ἀνδρῶν , οὐ τοὺς ἄνδρας τῶν νόμων κυρίους εἶναι δεῖ .
ἐπαινοῦντος δὲ αὐτοῦ ἐν Τεγέᾳ μετὰ τὴν φυγὴν τοὺς Λακεδαιμονίους , εἶπέ τις , διὰ τί οὖν οὐκ ἔμενες ἐν Σπάρτῃ ἀλλ ἔφυγες ;
ὅτι οὐ δ οἱ ἰατροί , ἔφη , παρὰ τοῖς ὑγιαίνουσιν , ὅπου δὲ οἱ νοσοῦντες , διατρίβειν εἰώθασιν 0 .
πυνθανομένου δέ τινος αὐτοῦ πῶς ἂν δυνηθεῖεν τοὺς Θρᾷκας νικῆσαι , εἰ τὸν ἄριστον , εἶπε , στρατηγὸν καταστήσαιμεν .
ἰατροῦ δ ἐπισκεπτομένου αὐτὸν καὶ εἰπόντος , οὐδὲν κακὸν ἔχεις , οὐ γὰρ σοὶ , ἔφη , ἰατρῷ χρῶμαι .
μεμφομένου δέ τινος αὐτὸν τῶν φίλων , διότι ἰατρόν τινα κακῶς λέγει , πεῖραν οὐκ ἔχων αὐτοῦ οὐ δὲ ἀδικηθείς τι , ὅτι , εἶπεν , εἰ ἔλαβον αὐτοῦ πεῖραν , οὐκ ἂν ἔζων .
τοῦ δὲ ἰατροῦ εἰπόντος αὐτῷ , γέρων γέγονας , διότι , εἶπεν , οὐκ ἐχρησάμην σοὶ ἰατρῷ .
κράτιστον δὲ ἔλεγε τοῦτον ἰατρὸν εἶναι , τὸν μὴ κατασήποντα τοὺς ἀρρωστοῦντας ἀλλὰ τάχιστα θάπτοντα .
πειδάρητος , λέγοντός τινος ὅτι πολλοὶ εἴησαν οἱ πολέμιοι , οὐκοῦν , ἔφη , ἡμεῖς εὐκλεέστεροι ἐσόμεθα ·
πλείους γὰρ ἀποκτενοῦμεν .
ἰδὼν δέ τινα τῇ μὲν φύσει μαλακὸν δι ἐπιείκειαν δὲ ἐπαινούμενον ὑπὸ τῶν πολιτῶν , ἔφη , οὔ τε ἄνδρας γυναιξὶν ὁμοίους ὄντας ἐπαινεῖν δεῖ οὔ τε γυναῖκας ἀνδράσιν , ἐὰν μὴ τὴν γυναῖκα χρεία τις καταλάβῃ .
οὐκ ἐγκριθεὶς δ εἰς τοὺς τριακοσίους , ἥτις ἐν τῇ πόλει πρωτεύουσα τιμὴ τῇ τάξει ἦν , ἱλαρὸς καὶ μειδιῶν ἀπῄει ·
ἀνακαλεσαμένων δ αὐτὸν τῶν ἐφόρων καὶ πυνθανομένων δι ὅ τι γελᾷ , εἶπε , δι  ὅ τι συγχαίρω τῇ πόλει τριακοσίους κρείτ τονάς μου πολίτας ἐχούσῃ .
πλείσταρχος ὁ Λεωνίδου πρὸς τὸν ἐπερωτήσαντα , διὰ τίνα αἰτίαν οὐκ ἀπὸ τῶν πρώτων βασιλέων προσαγορεύονται , ὅτι , ἔφη , ἐκεῖνοι μὲν ἄγαν βασιλεύειν ἔχρῃζον , οἱ δ ἐκείνων ὕστεροι οὐδαμῶς 0 .
συνηγόρου δέ τινος γελοῖα λέγοντος , οὐ φυλάξῃ , ὦ ξένε , ἔφη , συνεχῶς γελοιάζων , ὅπως μὴ γελοῖος γένῃ , ὥσπερ καὶ οἱ συνεχῶς παλαίοντες παλαισταί 0 ;
πρὸς δὲ τὸν ἀηδόνα μιμούμενον , ἥδιον , ἔφη , ὦ ξένε , αὐτῆς ἄκουσα τῆς ἀηδόνος .
λέγοντος δέ τινος ὅτι κακολόγος τις αὐτὸν ἐπῄνει , θαυμάζω , ἔφη , εἰ μή τις αὐτῷ εἶπεν ὅτι ἀπέθανον ·
ζῶντα γὰρ ἐκεῖνος οὐδένα καλῶς λέξαι δύναται .
πλειστῶναξ ὁ Παυσανίου , Ἀττικοῦ τινος ῥήτορος τοὺς Λακεδαιμονίους ἀμαθεῖς ἀποκαλοῦντος , ὀρθῶς , ἔφη , λέγεις ·
μόνοι γὰρ Ἑλλήνων ἡμεῖς οὐδὲν κακὸν μεμαθήκαμεν παρ ὑμῶν .
πολύδωρος ὁ Ἀλκαμένους , ἀπειλοῦντός τινος τοῖς ἐχθροῖς συχνά , οὐ συνίης , ἔφη , τῆς τιμωρίας τὸ πλεῖστον καταναλίσκων μέρος ;
ἐξάγοντος δ αὐτοῦ τὸ στράτευμα ἐπὶ Μεσσήνην , ἤρετό τις εἰ τοῖς ἀδελφοῖς μάχεσθαι μέλλει , οὐκ ἔφη , ἀλλ ἐπὶ τὴν ἀκλήρωτον τῆς χώρας βαδίζειν .
ἀργείων δὲ πάλιν μετὰ τὴν τῶν τριακοσίων μάχην ἐκ παρατάξεως πανδημεὶ κρατηθέντων , τὸν Πολύδωρον οἱ σύμμαχοι παρεκελεύοντο μὴ παρεῖναι τὸν καιρόν , ἀλλ ἐπελθόντα τῷ τείχει τῶν πολεμίων τὴν πόλιν ἑλεῖν ·
ῥᾷστον γὰρ ἔσεσθαι , τῶν μὲν ἀνδρῶν ἀπολωλότων , τῶν γυναικῶν δὲ ἀπολελειμμένων ἔφη οὖν πρὸς αὐτούς , τὸ μὲν ἐκ τοῦ ἴσου μαχόμενον νικᾶν τοὺς ἐναντιουμένους ἐστί μοι καλόν , τὸ δ ὑπὲρ τῶν ὅρων τῆς χώρας μεμαχημένον τὴν πόλιν ἐπιθυμεῖν λαβεῖν οὐ δίκαιον τίθεμαι εἶναι ·
ἦλθον γὰρ χώραν ἀπολαβεῖν οὐ καταλαβέσθαι πόλιν .
ἐρωτηθεὶς δὲ διὰ τί Σπαρτιᾶται κατὰ πόλεμον κινδυνεύουσιν ἀνδρείως , ὅτι , ἔφη , αἰδεῖσθαι τοὺς ἡγεμόνας ἔμαθον οὐ φοβεῖσθαι .
πολυκρατίδας πρεσβεύων πρὸς τοὺς βασιλέως στρατηγοὺς μεθ ἑτέρων , ἐρομένων αὐτῶν πότερον ἰδίᾳ πάρεισιν ἢ δημοσίᾳ ἐπέμφθησαν , αἴκα τύχωμεν , δημοσίᾳ , εἶπεν , αἰ δὲ μὴ , ἰδίᾳ 0 .
φοιβίδας , πρὸ τοῦ κινδύνου τοῦ Λευκτρικοῦ λεγόντων τινῶν δείξειν τὴν ἡμέραν ταύτην τὸν ἀγαθόν , πολλοῦ τὴν ἡμέραν , ἔφησεν , ἀξίαν εἶναι , δυναμένην τὸν ἀγαθὸν δεῖξαι .
σόον λέγεται ἐν χωρίῳ χαλεπῷ καὶ ἀνύδρῳ πολιορκούμενον ὑπὸ Κλειτορίων ὁμολογῆσαι τὴν δορίκτητον αὐτοῖς ἀφεῖναι γῆν , εἰ πίοιεν οἱ μετ αὐτοῦ πάντες ἀπὸ τῆς πλησίον πηγῆς ·
ἐφρούρουν δ αὐτὴν οἱ πολέμιοι .
γενομένων δὲ τῶν ὅρκων , συναγαγόντα τοὺς μεθ ἑαυτοῦ διδόναι τῷ μὴ πιόντι τὴν βασιλείαν οὐδενὸς δὲ καρτερήσαντος ἀλλὰ πάντων πιόντων , αὐτὸν ἐπὶ πᾶσι καταβάντα καὶ περιρρανάμενον , ἔτι τῶν πολεμίων παρόντων , ἀπελθεῖν καὶ τὴν χώραν κατασχεῖν ὡς μὴ πιόντα .
τήλεκλος πρὸς τὸν εἰπόντα , ὅτι ὁ πατὴρ λέγει κακῶς αὐτόν , εἰ μὴ αὐτῷ , ἔφη , λεκτὸν ἦν , οὐκ ἂν ἔλεγεν .
εἰπόντος δὲ τοῦ ἀδελφοῦ , ὅτι οὐχ ὁμοίως αὐτῷ προσφέρονται οἱ πολῖται ὡς ἐκείνῳ ὄντι ἐκ τῶν αὐτῶν , ἀγνωμονέστερον δέ , εἶπε , σὺ γὰρ οὐκ οἶδας ἀδικεῖσθαι , ἐγὼ δέ 0 1 .
ἐρωτηθεὶς δὲ διὰ τί ἔθος παρ αὐτοῖς ἐστι τοὺς νεωτέρους τοῖς πρεσβυτέροις ἐξανίστασθαι , ὅπως , ἔφη , περὶ τοὺς μὴ προσήκοντας οὕτως ἔχοντες τιμῆς μᾶλλον τιμῶσι τοὺς γονέας .
πυθομένου δέ τινος πόσην κέκτηται οὐσίαν , ἔφη , οὐ πλείω τῆς ἱκανῆς .
χάριλλος ἐρωτηθεὶς διὰ τί τοὺς νόμους ὁ Λυκοῦργος οὕτως ὀλίγους ἔθηκεν , ὅτι , ἔφη , τοῖς ὀλίγα λέγουσιν ὀλίγων καὶ νόμων ἐστὶ χρεία .
πυνθανομένου δέ τινος διὰ τί τὰς μὲν κόρας ἀκαλύπτους , τὰς δὲ γυναῖκας ἐγκεκαλυμμένας εἰς τ οὐμφανὲς ἄγουσιν , ὅτι , ἔφη , τὰς 0 ;
μὲν κόρας ἄνδρας εὑρεῖν δεῖ , τὰς δὲ γυναῖκας σῴζειν τοὺς ἔχοντας .
τῶν δὲ εἱλώτων τινὸς θρασύτερον αὐτῷ προσφερομένου , εἰ μὴ ὠργιζόμην , εἶπε , κατέκτανον ἄν σε .
ἐρωτήσαντος δέ τινος αὐτὸν τίνα νομίζει πολιτείαν ἀρίστην , ἔφη , ἐν ᾗ ἂν περὶ ἀρετῆς πλεῖστοι πολιτευόμενοι πρὸς ἀλλήλους ἄνευ στάσεως ἀγωνίζεσθαι θέλωσι .
πυνθανομένου δέ τινος διὰ τί πάντα τὰ τῶν θεῶν ξόανα μεθ ὅπλων ἵδρυται παρ αὐτοῖς , ὅπως , ἔφη , μή τε τὰ κατὰ τῶν ἀνθρώπων ὀνείδη λεγόμενα διὰ τὴν δειλίαν ἐπὶ τοὺς θεοὺς ἀναφέρωμεν , μή τε οἱ νέοι ἄνοπλοι τοῖς θεοῖς εὔχωνται .
πρὸς δὲ τὸν πυθόμενον διὰ τί κομῶσιν εἶπεν , ὅτι τῶν κόσμων ὁ φυσικὸς καὶ ἀδάπανος οὗτός ἐστι .
σαμίων πρεσβευταῖς μακρολογοῦσιν ἔφασαν οἱ Σπαρτιᾶται , τὰ μὲν πρᾶτα ἐπιλελάσμεθα , τὰ δὲ ὕστερα οὐ συνήκαμες διὰ τὸ τὰ πρᾶτα ἐπιλελᾶσθαι .
ῥήτορος μακρὸν κατατείναντος λόγον καὶ τὰς ἀποκρίσεις αἰτοῦντος , ἵνα τοῖς πολίταις ἀπαγγείλῃ , ἀπάγγελλε τοίνυν , ἔφασαν , ὅτι μόλις μὲν σὺ ἐπαύσω λέγων , μόλις δὲ ἡμεῖς ἀκούοντες 0 .
πρὸς Θηβαίους περί τινων ἀντιλέγοντας ἢ φρονεῖν , εἶπον , δεῖ ἔλαττον ἢ δύνασθαι μεῖζον 0 .
λάκων ἐρωτηθεὶς δι ἣν αἰτίαν τὰς τοῦ πώγωνος τρίχας ἐπὶ πολὺ κομώσας ἔχει , εἶπεν , ἵνα βλέπων τὰς πολιὰς μηδὲν ἀνάξιον αὐτῶν πράττω .
ἄλλος πυθομένου τινός , διὰ τί ἐγχειριδίοις βραχέσι χρῆσθε 0 ;
ἵνα πλησίον , εἶπε , τοῖς πολεμίοις εἰς χεῖρας ἵκωμες .
ἐπαινοῦντός τινος τοὺς Ἀργείους μαχητάς , Λάκων εἶπεν , ἐν Τροίᾳ 0 .
ἕτερος ἀκούσας δειπνήσαντάς τινας βιάζεσθαι πίνειν , μὴ καὶ ἐσθίειν , εἶπε , βιάζονται ;
ν Πινδάρου γράψαντος , Ἑλλάδος ἔρεισμα Ἀθῆναι , Λάκων ἔφη καταπεσεῖν ἂν τὴν Ἑλλάδα ὀχουμένην ἐρείσματι τοιούτῳ .
ἐπεὶ δὲ ἰδών τις ἐν πίνακι γραπτῷ Λάκωνας ὑπὸ Ἀθηναίων σφαττομένους ἔλεγεν , ἀνδρεῖοὶ γ Ἀθηναῖοι , Λάκων ὑποτυχών , ἐν τῷ πίνακι , εἶπε .
πρὸς δέ τινα προσιέμενον τὰς ἐκ διαβολῆς βλασφημίας Λάκων εἶπε , παῦσαι κατ ἐμοῦ τὰ ὦτα χορηγῶν .
πρὸς δὲ τὸν κολαζόμενον καὶ λέγοντα , ἄκων ἥμαρτον , εἶπέ τις , ἄκων τοίνυν καὶ κολάζου .
ἰδών τις ἐν ἀποχωρήσει θακοῦντας ἐπὶ δίφρων ἀνθρώπους , μὴ γένοιτο , εἶπεν , ἐνταῦθα καθίσαι ὅθεν οὐκ ἔστιν ἐξαναστῆναι πρεσβυτέρῳ .
χίων ποτὲ κατ ἐπιδημίαν ἀπὸ δείπνου ἐμεσάντων ἐν τῷ ἐφορείῳ καὶ χεσάντων ἐπὶ τῶν δίφρων , ἔνθα οἱ ἔφοροι ἐκάθηντο , τὸ μὲν πρῶτον ἰσχυρῶς ἀνεζήτουν τοὺς ποιήσαντας μὴ πολῖται τυγχάνωσιν ·
ὡς δ ᾔσθοντο ὅτι Χῖοι ἦσαν , ἐκήρυξαν ,  τοῖς Χίοις ἐφιᾶσιν ἀσελγαίνειν .
ἐπεὶ δέ τις τὰς ἀμυγδαλᾶς τῶν σκληρῶν ἑώρα διπλασίου πωλουμένας , μὴ σπάνιοι , ἔφη , οἱ λίθοι 0 ;
ν τίλας τις ἀηδόνα καὶ βραχεῖαν πάνυ σάρκα εὑρὼν , εἶπε , φωνὰ τύ τίς ἐσσι καὶ οὐδὲν ἄλλο 0 .
ἰδών τις τῶν Λακώνων Διογένη τὸν κύνα περιλαμβάνοντα ἀνδριάντα χάλκεον , ψύχους ὄντος σφοδροῦ , ἐπύθετο εἰ ῥιγῴη ·
ἀρνησαμένου δέ , τί οὖν , ἔφη , μέγα ποιεῖς ;
ὀνειδισθείς τις τῶν Μεταποντίων εἰς δειλίαν ὑπὸ Λάκωνος , ἀλλὰ μήν , ἔφη , οὐκ ὀλίγα τῆς ἀλλοτρίας ἔχομεν ὁ δέ , οὐ μόνον ἄρα , ἔφη , δειλοὶ ἀλλὰ καὶ ἄδικοί ἐστε .
κατ ἐπιδημίαν τις ἐν Σπάρτῃ κρηπιδούμενος ὀρθὸς ἐπὶ θατέρου σκέλους εἶπε πρὸς Λάκωνα , οὐκ ἂν οἶμαί σε , ὦ Λάκων , τοσοῦτον χρόνον ἐπὶ τοῦ ποδὸς ὅσον ἐγὼ στῆναι 0 .
καὶ ὃς ὑπολαβών , οὐ γάρ , ἔφη , τῶν μέντοι χηνῶν οὐκ ἔστιν ὅστις οὔ 0 .
μεγαλυνομένου τινὸς ἐπὶ τῇ ῥητορικῇ τέχνῃ , εἶπέ τις Λάκων , ἀλλὰ ναὶ τὼ σιὼ , τέχνη ἄνευ τοῦ ἀληθείας ἧφθαι οὔ τε ἐστὶν οὔ τε μήποτε γένηται .
ἀργείου ποτὲ εἰπόντος , πολλοὶ τάφοι παρ ἡμῖν εἰσὶ Σπαρτιατῶν , Λάκων εἶπεν , ἀλλὰ μὴν παρ ἡμῖν Ἀργείων οὐ δὲ εἷς , ὡς αὐτῶν μὲν πολλάκις Ἄργους ἐπιβεβηκότων Ἀργείων δὲ τῆς Σπάρτης οὐδέποτε 0 1 .
λάκων αἰχμαλωτισθεὶς καὶ πιπρασκόμενος , τοῦ κήρυκος λέγοντος , Λάκωνα πωλῶ , ἐπεστόμισεν εἰπών , αἰχμάλωτον κήρυσσε .
τῶν παρὰ Λυσιμάχῳ στρατευομένων ἐρωτηθείς τις ὑπ αὐτοῦ , μή τις τῶν εἱλώτων ἐστί , σὺ δ οἴει , ἔφη , ἐπὶ τὸ παρὰ σοῦ τετρώβολον Λάκωνα ἥξειν ;
ν ὅτε Θηβαῖοι νικήσαντες τοὺς Λάκωνας ἐν Λεύκτροις πρὸς αὐτὸν παρῆσαν τὸν Εὐρώταν , καί τις μεγαλαυχῶν εἶπε , ποῦ νῦν εἰσὶν οἱ Λάκωνες ;
σπαρτιάτης ληφθεὶς ὑπ αὐτῶν , οὐ πάρεισιν , ἔφη , οὐ γὰρ ἂν ὑμεῖς δεῦρο ἤλθετε .
ἀθηναίων ἀξιούντων , ὅτε παρέδωκαν τὸ ἄστυ , Σάμον αὐτοῖς μόνον ἐᾶσαι , εἶπον , ὅταν αὑτῶν οὐκ ἦτε , τότε καὶ ἄλλους ἔχειν ζητεῖτε ;
ἀφ οὗ καὶ ἡ παροιμία ὃς αὐτὸς αὑτὸν οὐκ ἔχει Σάμον θέλει .
πόλιν τινὰ κατὰ κράτος ἑλόντων Λακεδαιμονίων , οἱ ἔφοροι εἶπον , οἴχεται τὸ πάλαισμα τῶν νέων οὐκέτι ἕξουσιν ἀνταγωνιστὰς οἱ νέοι .
ἄλλην πόλιν ὑπισχνουμένου τοῦ βασιλέως αὐτῶν τέλεον ἀφανιεῖν ἣν συνεβεβήκει πράγματα πολλάκις παρεσχῆσθαι τοῖς Λάκωσιν , οὐκ ἐπέτρεψαν , φάμενοι , μηδαμῶς ἀφανίσῃς μη δ ἀνέλῃς τὴν ἀκόνην τῶν νέων .
τοῖς παλαίουσι παιδοτρίβας οὐκ ἐφίστανον , ἵνα μὴ τέχνης ἀλλ ἀρετῆς ἡ φιλοτιμία γένηται .
διὸ καὶ Λύσανορίδας ἐρωτώμενος , ὅπως ὁ Χάρων ἐνίκησεν αὐτόν , τᾷ πολυμηχανίᾳ εἶπε .
φιλίππου γράφοντος , ὅτε εἰς τὴν χώραν αὐτῶν παρεγένετο , πότερον βούλονται φίλιον ἐλθεῖν ἢ πολέμιον αὐτόν , ἀντεφώνησαν , οὐδέτερον 0 .
πρεσβευτήν τινα διαπεμψάμενοι πρὸς Ἀντίγονον τὸν Δημητρίου , πυθόμενοι ὅτι ἐκάλεσεν αὐτὸν βασιλέα , ἐζημίωσαν , καίτοι μέδιμνον πυρῶν ἑκάστῳ παρ αὐτοῦ σιτοδείας οὔσης κομίζοντα .
δημητρίου ἐγκαλοῦντος ὅτι ἕνα πρεσβευτὴν ἔπεμψαν πρὸς αὐτόν , οὐχ ἱκανὸς οὖν , εἶπον , εἰ πρὸς ἕνα εἷς 0 1 ;
ἐνέγκαντός τινος ἀρίστην γνώμην μοχθηροῦ , ταύτην μὲν ἀπεδέξαντο , περιελόμενοι δὲ τούτου περιέθηκαν ἑτέρῳ καλῶς βεβιωκότι .
ἀδελφῶν πρὸς ἀλλήλους διαφερομένων , τὸν πατέρα ἐζημίωσαν ὅτι τοὺς υἱεῖς στασιάζοντας περιορᾷ .
ψάλτην ἐπιδημήσαντα ἐζημίωσαν ὅτι δακτύλοις κιθαρίζει .
δύο παῖδες ἐμάχοντο , ἅτερος δὲ αὐτῶν τὸν ἕτερον ἔτρωσε δρεπάνῳ πληγῇ θανασίμῳ τῶν δὲ συνήθων παίδων , ἐπεὶ διαλύεσθαι ἔμελλον , ἐπαγγελλομένων ἀμυνεῖσθαι καὶ ἀναιρήσειν τὸν πλήξαντα , μηδαμῶς , εἶπε , πρὸς θεῶν , οὐ γὰρ δίκαιον καὶ γὰρ ἂν ἐγὼ ἐποίησα τοῦτο , εἰ ἔφθασα καὶ ἀγαθὸς ἐγενόμην 0 .
ἕτερον παιδάριον , ἐπεὶ παρῆν ὁ καιρός , ἐν κλέπτειν νενόμιστο τοὺς ἐλευθέρους παῖδας ὅ τι τις δύναιτο καὶ μὴ λαθεῖν αἰσχρὸν ἦν , ὡς ο ξ σὺν αὐτῷ παῖδες ζῶν ἔκλεψαν ἀλωπέκιον καὶ ἔδοσαν αὐτῷ φυλάττειν , παραγενομένων τῶν ἀπολωλεκότων ἐπὶ ζήτησιν , ἔτυχε μὲν ὑποβαλὼν τὸ ἀλωπέκιον ὑπὸ τὸ αὑτοῦ ἱμάτιον , ἀγριαίνοντος δὲ τοῦ θηρίου καὶ τὴν αὐτοῦ πλευρὰν κατεσθίοντος μέχρι τῶν σπλάγχνων , ἠρέμει , ἵνα μὴ γένηται καταφανής .
ὡς δὲ ὕστερον ἐκείνων ἀπελθόντων ἐθεάσαντο τὸ γεγονὸς οἱ παῖδες καὶ ἐμέμφοντο , λέγοντες ἄμεινον εἶναι φανερὸν ποιῆσαι τὸ ἀλωπέκιον ἢ μέχρι θανάτου κρύπτειν , οὐ μὲν οὖν , εἶπεν , ἀλλὰ κρεῖττον ταῖς ἀλγηδόσι μὴ ἐνδόντα τελευτᾶν ἢ περίφωρον γενόμενον διὰ μαλακίαν τὸ ζῆν αἰσχρῶς περιποιής ασθαι 0 .
περιτυχόντες τινὲς Λάκωσι καθ ὁδὸν εἶπον , εὐτυχήκατε , ἀρτίως ἐντεῦθεν λῃστῶν ἀπιόντων .
οἱ δὲ , οὐ μὰ τὸν Ἐνυάλιον , ἀλλ ἐκεῖνοι μὴ περιτυχόντες ἡμῖν 0 .
λάκων ἐρωτηθεὶς τί ἐπίσταται , εἶπεν , ἐλεύθερος εἶναι .
παῖς Σπαρτιάτης αἰχμαλωτισθεὶς ὑπ Ἀντιγόνου τοῦ βασιλέως καὶ πραθεὶς τὰ μὲν ἄλλα πάντα ὑπήκοος ἦν τῷ πριαμένῳ , ὅσα ᾤετο προσήκειν ἐλευθέρῳ ποιεῖν ὡς δὲ προσέταξεν ἀμίδα κομίζειν , οὐκ ἠνέσχετο εἰπών , οὐ δουλεύσω .
ἐνισταμένου δὲ ἐκείνου , ἀναβὰς ἐπὶ τὸν κέραμον καὶ εἰπών , ὀνήσῃ τῆς ὠνῆς , ἔβαλεν ἑαυτὸν κάτω καὶ ἐτελεύτα .
ἕτερος πωλούμενος , εἰπόντος τινός , ἐὰν ἀγοράσω σε , χρήσιμος ἔσῃ ;
κ ἂν μὴ ἀγοράσῃς εἶπεν .
ἄλλος αἰχμάλωτος πιπρασκόμενος , τοῦ κήρυκος ἐπιλέγοντος ἀνδράποδον πωλεῖν , κατάρατε , εἶπεν , οὐκ ἐρεῖς αἰχμάλωτον ;
ν Λάκων ἐπὶ τῆς ἀσπίδος μυῖαν ἔχων ἐπίσημον , καὶ ταύτην οὐ μείζω τῆς ἀληθινῆς , ὡς καταγελῶντές τινες ἔλεγον ὅτι ὑπὲρ τοῦ λανθάνειν τοῦτο πεποιήκει , ἵνα μὲν οὖν , εἶπε , φανερὸς ὦ 0 ·
οὕτω γὰρ τοῖς πολεμίοις πλησίον προσέρχομαι , ὥστε τὸ ἐπίσημον ἡλίκον ἐστὶν ὑπ αὐτῶν ὁρᾶσθαι .
ἕτερος , ἐν συμποσίῳ προσενεχθείσης λύρας , οὐ Λακωνικόν , εἶπε , τὸ φλυαρεῖν 0 .
σπαρτιάτης ἐρωτηθεὶς εἰ ἀσφαλὴς ἡ εἰς Σπάρτην ὁδὸς εἶπεν , ὁποῖος κά τις ᾖς 0 ·
οἱ μὲν γὰρ λέοντες βαδίζοντι ὅπα κα λέωντι , τὼς δὲ λαγὼς ἐπὶ τᾶς γᾶς κήνας θηρεύομες 0 .
ἐν χειραψίᾳ περικρούοντος τοῦ προστραχηλίζοντος κενοσπούδως καὶ κατασπῶντος ἐπὶ τὴν γῆν , ἐπειδὴ τῷ σώματι ἐλείπετο ὁ προσπεσών , ἔδακε τὸν βραχίονα ·
καὶ ὁ ἕτερος εἶπε , δάκνεις , ὦ Λάκων , ὥσπερ αἱ γυναῖκες 0 ·
οὐ μὲν οὖν , εἶπεν ἅτερος , ἀλλ ὥσπερ οἱ λέοντες 0 1 .
χωλὸς ἐπὶ πόλεμον ἐξιών , ἐπακολουθούντων αὐτῷ τινων καὶ γελώντων , ἐπιστραφεὶς εἶπε , κακαὶ κεφαλαί , οὐ φεύγοντα δεῖ τοῖς πολεμίοις μάχεσθαι , ἀλλὰ μένοντα καὶ τὴν τάξιν φυλάττοντα .
ἕτερος τοξευθεὶς καὶ τὸν βίον ἐκλείπων , ἔλεγεν , οὐ μέλει μοι τοῦτο ὅτι ἀποθανοῦμαι , ἀλλ ὅτι ὑπὸ γύννιδος τοξότου καὶ μηδὲν πράξας 0 .
εἰς πανδοκεῖόν τις καταλύσας καὶ δοὺς ὄψον τῷ πανδοκεῖ σκευάσαι , ὡς ἅτερος τυρὸν ᾔτει καὶ ἔλαιον , τί , ἔφη , εἰ τυρὸν εἶχον , ἔτι ἂν ἐδεόμην ὄψου ;
πρὸς δὲ τὸν μακαρίζοντα Λάμπιν τὸν Αἰγινήτην , διότι ἐδόκει πλουσιώτατος εἶναι ναυκλήρια πολλὰ ἔχων , Λάκων εἶπεν , οὐ προσέχω εὐδαιμονίᾳ ἐκ σχοινίων ἀπηρτημένῃ .
εἰπόντος δέ τινος Λάκωνι ὅτι ψεύδεται , ἀπεκρίνατο , ἐλεύθεροι γὰρ εἰμες οἱ δ ἄλλοι , αἴκα μὴ τ ἀληθῆ λέγωντι , οἰμώξονται .
προθέμενός τις νεκρὸν στῆσαι ὀρθόν , ὡς πάντα ποιῶν οὐκ ἐδύνατο , νὴ Δία , εἶπεν , ἔνδον τι εἶναι δεῖ .
τύννιχος , Θρασυβούλου τοῦ παιδὸς ἀποθανόντος , εὐρώστως ἤνεγκε ·
καὶ ἐπίγραμμα εἰς τοῦτον ἐγένετο , τὰν Πιτάναν Θρασύβουλος ἐπ ἀσπίδος ἤλυθεν ἄπνους ἑπτὰ πρὸς Ἀργείων τραύματα δεξάμενος , δεικνὺς ἀντία πάντα ·
τὸν αἱματόεντα δ ὁ πρέσβυς θεὶς ἐπὶ πυρκαϊὴν Τύννιχος τάδε , Δειλοὶ κλαιέσθωσαν ·
ἐγὼ δέ σε , τέκνον , ἄδακρυς θάψω , τὸν καὶ ἐμὸν καὶ Λακεδαιμόνιον .
ἀλκιβιάδῃ τῷ Ἀθηναίῳ βαλανέως ἐπὶ πλεῖστον παραχέοντος ὕδωρ , Λάκων εἶπε , τί τοῦτο ὡς οὐ καθαρῷ 0 ;
σφόδρα δὲ ὠς ῥυπαρῷ πλεῖον παράχει .
φιλίππου τοῦ Μακεδόνος προστάττοντός τινα δι ἐπιστολῆς , ἀντέγραψαν οἱ Λακεδαιμόνιοι περὶ ὧν ἆμιν ἔγραψας , Οὔ .
ὅτε δὲ ἐνέβαλεν εἰς τὴν Λακωνικὴν καὶ ἐδόκουν ἅπαντες ἀπολεῖσθαι , εἶπε δὲ πρός τινα τῶν Σπαρτιατῶν , τί νῦν ποιήσετε , ὦ Λάκωνες ;
τί γάρ , ἔφη , ἄλλο ἢ ἀνδρείως ἀποθανούμεθα 0 ;
μόνοι γὰρ ἡμεῖς Ἑλλήνων ἐλεύθεροι εἶναι καὶ μὴ ὑπακούειν ἄλλοις ἐμάθομεν .
μετὰ δὲ τὴν Ἄγιδος ἧτταν , ὁμήρους αἰτοῦντος Ἀντιπάτρου πεντήκοντα παῖδας , Ἐτεοκλῆς ἐφορεύων εἶπε παῖδας μὲν οὐ δώσειν , ἵνα μὴ ἀπαίδευτοι γένωνται , τῆς πατρίου ἀγωγῆς ἀτευκτήσαντες ·
οὐ δὲ πολῖται γὰρ ἂν εἴησαν πρεσβύτας δ ἢ γυναῖκας , εἰ βούλοιτο , διπλασίους δώσειν .
ἀπειλοῦντος δ αὐτοῦ δεινά , εἰ μὴ λάβοι , ἀπεκρίναντο κοινῇ , ἐὰν χαλεπώτερα θανάτου ἐπιτάττῃς , εὐκολώτερον ἀποθανούμεθα .
πρεσβύτης ἐν Ὀλυμπίᾳ συντελουμένου τοῦ ἀγῶνος προθυμούμενος θεάσασθαι , καθέδρας ἠπόρει ·
πολλοὺς δ ἐπιπορευόμενος τόπους ὑβρίζετο καὶ ἐσκώπτετο , μηδενὸς αὐτὸν παραδεχομένου ·
ὡς δὲ κατὰ τοὺς Λακεδαιμονίους ἧκεν , ἀνέστησαν πάντες οἱ παῖδες καὶ πολλοὶ τῶν ἀνδρῶν τοῦ τόπου ἐκχωροῦντες ·
τῶν δὲ Πανελλήνων ἐπισημηναμένων κρότῳ τὸ ἔθος καὶ ὑπερεπαινούντων , ὁ πρεσβύτης κινήσας πολιόν τε κάρη πολιόν τε γένειον καὶ δακρύσας , οἴμοι τῶν κακῶν , φησίν , ὡς ἅπαντες μὲν οἱ Ἕλληνες ἐπίστανται τὰ καλά , χρῶνται δ αὐτοῖς μόνοι Λακεδαιμόνιοι .
φασὶ δέ τινες ὅτι καὶ Ἀθήνησι τὸ αὐτὸ ἐγένετο ·
παναθηναίων γὰρ ὄντων οἱ Ἀττικοὶ γέροντα προεπηλάκιζον , προσκαλούμενοι μὲν ὡς παραδεξόμενοι , εἰ δὲ παραγένοιτο , οὐ προσδεχόμενοι ·
ὡς δὲ διεξιὼν σχεδὸν ἅπαντας ἐγένετο κατὰ τοὺς Λακεδαιμονίων θεωρούς , ἅπαντες τῶν βάθρων ἀναστάντες τοῦ τόπου παρεχώρουν ·
ἀγασθεὶς δὲ ὁ ὄχλος ἐπὶ τῷ γεγονότι ἐκρότησε μετὰ πολλῆς ἐπισημασίας , καί τις εἶπε τῶν Σπαρτιατῶν , ναὶ τὼ σιώ , ἴσασι μὲν οἱ Ἀθηναῖοι τὰ καλά , οὐ πράσσουσι δέ .
ἐπαίτης ᾔτησε Λάκωνα ἀλλὰ εἰ δοίην σοι , ἔφη , μᾶλλον πτωχεύσεις , τῆς δὲ ἀσχημοσύνης σου ταύτης ὁ πρῶτος μεταδοὺς αἴτιος , ἀργόν σε ποιήσας 0 .
λάκων ἰδὼν ἀγείροντά τινα θεοῖς , οὐδὲν εἶπε φροντίζειν θεῶν πτωχοτέρων ἑαυτοῦ .
λαβών τις μοιχὸν ἐπ αἰσχρᾷ γυναικί , ἄθλιε , εἶπε , τίς τοι ἀνάγκα 0 ;
ἄλλος ἀκούων ῥήτορος μεγάλας στρέφοντος περιόδους , ἀλλὰ ναὶ τὼ σιώ , εἶπεν , ἀνδρεῖὸς γε ὁ ἄνθρωπος 0 ·
πρὸς οὐδὲν ὑποκείμενον εὖ στροβιλοῖ τὴν γλῶτταν 0 .
εἰς Λακεδαίμονα παραγενόμενός τις καὶ τὴν πρὸς τοὺς πρεσβύτας τῶν νέων τιμὴν θεασάμενος , ἐν Σπάρτῃ μόνῃ , εἶπε , λυσιτελεῖ γηράσκειν .
ἐρωτηθεὶς Λάκων ὁποῖός ἐστι Τυρταῖος ὁ ποιητής , ἀγαθός , εἶπε , κακκονῆν νέων ψυχάς .
ἕτερος ἀλγῶν τοὺς ὀφθαλμοὺς ἐξῄει ἐπὶ πόλεμον ·
λεγόντων δὲ αὐτῷ τινων , ποῦ ἄπει οὕτως ἔχων ἢ τί ποιήσων 0 ;
κ ἂν μηδὲν ἕτερον πράξω , ἔφη , πολεμίου γε μάχαιραν ἀμβλυνῶ .
βοῦλις καὶ Σπέρχις Λακεδαιμόνιοι πορευθέντες ἐθελονταὶ πρὸς Ξέρξην τὸν Περσῶν βασιλέα ἐπὶ τιμωρίᾳ ἣν ὠφειλεν ἡ Λακεδαίμων κατὰ χρησμόν , διότι κήρυκας πεμφθέντας ὑπὸ τοῦ Πέρσου ὡς αὐτοὺς ἀπέκτειναν ἐλθόντες πρὸς τὸν Ξέρξην ἐκέλευον ᾧ βούλεται τρόπῳ διαχρήσασθαι αὐτοὺς ὑπὲρ Λακεδαιμονίων .
ὡς δὲ ἐκεῖνος ἀγασθεὶς ἀπέλυσε τοὺς ἄνδρας καὶ ἠξίου μένειν παρ αὐτῷ , καὶ πῶς ἄν , ἔφασαν , δυναίμεθα ζῆν ἐνταῦθα , πατρίδα καταλιπόντες καὶ νόμους καὶ τούτους τοὺς ἄνδρας , ὑπὲρ ὧν τοσαύτην ἤλθομεν ὁδὸν ἀποθανούμενοι ;
ἰνδάρνου δὲ τοῦ στρατηγοῦ ἐπὶ πλέον δεομένου καὶ λέγοντος τεύξεσθαι αὐτοὺς τῆς ἴσης τιμῆς τοῖς μάλιστα ἐν προαγωγῇ φίλοις τοῦ βασιλέως , ἔφησαν , ἀγνοεῖν ἡμῖν δοκεῖς ἡλίκον ἐστὶ τὸ τῆς ἐλευθερίας , ἧς οὐκ ἂν ἀλλάξαιτό τις νοῦν ἔχων τὴν Περσῶν βασιλείαν .
λάκων , ἐπεὶ τῇ μὲν προτέρᾳ ἡμέρᾳ ὁ ξένος αὐτὸν ἐξέκλινε , τῇ δ ἑξῆς στρώματα χρησάμενος δαψιλῶς ὑπεδέχετο , ἐπιβὰς τοῖς στρώμασι κατεπάτει , ἐπιλέγων διὰ ταῦτα ἐχθὲς οὐ δ ἐπὶ ψιάθου ὑπνωκέναι .
ἕτερος ἐλθὼν εἰς Ἀθήνας καὶ ὁρῶν τοὺς Ἀθηναίους τὸ τάριχος ἀποκηρύττοντας καὶ τὸ ὄψον , καὶ τελωνοῦντας καὶ πορνοβοσκοῦντας , καὶ ἕτερα ἔργα ἀσχήμονα πράττοντας , καὶ μηδὲν αἰσχρὸν ἡγουμένους ὅτε ἐπανῆλθεν εἰς τὴν πατρίδα , τῶν πολιτῶν πυνθανομένων αὐτοῦ ποῖὰ τινά ἐστι τὰ ἐν Ἀθήναις , πάντα , εἶπε , καλά , νεἰρωνευόμενος καὶ παριστὰς ὅτι πάντα παρὰ τοῖς Ἀθηναίοις καλὰ νομίζεται , αἰσχρὸν δὲ οὐδέν 0 .
ἄλλος ἐρωτώμενος περί τινος ἀπεκρίνατο οὔ ·
ὡς δὲ ὁ ἐρωτήσας ἀπεκρίνατο ὅτι ψεύδῃ , ὁρᾷς οὖν , ἔφη , ὅτι μάταιος εἶ περὶ ὧν ἐπίστασαι ἐρωτῶν 0 .
ἧκόν ποτε κατὰ πρεσβείαν Λάκωνες πρὸς Λύγδαμιν τὸν τύραννον ·
ὡς δ ἐκεῖνος ὑπερτιθέμενος πολλάκις συντυχεῖν ἀνεβάλλετο , τὸ δ ἐπὶ πᾶσι μαλακῶς ἔχειν αὐτὸν ἔφη τις , οἱ πρέσβεις , λέγε αὐτῷ , εἶπον , ὅτι μὰ τοὺς θεοὺς οὐ παλαισόμενοι πρὸς αὐτὸν ἐληλύθαμεν , ἀλλὰ διαλεχθησόμενοι .
λάκωνά τινά τις μυσταγωγῶν ἠρώτα τί πράξας ἑαυτῷ σύνοιδεν ἀσεβέστατον , ὁ δέ , γιγνώσκουσιν οἱ θεοί , ἔφη ·
ἐπικειμένου δὲ μᾶλλον καὶ λέγοντος , πάντως σε δεῖ εἰπεῖν , ὁ Λάκων ἀντηρώτησε , τίνι με δεῖ εἰπεῖν , σοὶ ἢ τῷ θεῷ , τοῦ δὲ εἰπόντος , τῷ θεῷ , σὺ τοίνυν , ἔφη , ἀποχώρησον 0 .
ἕτερος νυκτὸς μνῆμα παριὼν καὶ φαντασιωθεὶς δαιμόνιόν τι ἐπέδραμε τῇ λόγχῃ διαράμενος , καὶ ἐναπερείδων εἶπε , πῇ με φεύγεις , δὶς ἀποθανουμένη ψυχή ;
ν ἄλλος εὐξάμενος ἀπὸ τοῦ Λευκάτα ῥίπτειν ἑαυτὸν ἀνέβη καὶ ὑπέστρεψεν ἰδὼν τὸ ὕψος ·
ὀνειδιζόμενος δὲ εἶπεν οὐκ ᾤμαν τὰν εὐχὰν ἄλλας μείζονος εὐχᾶς δεῖσθαι .
ἄλλος ἐπὶ παρατάξεως τῷ πολεμίῳ τὸ ξίφος καταφέρειν μέλλων , ἐπεὶ τὸ ἀνακλητικὸν ἐσήμηνεν , οὐκέτι κατήνεγκε πυθομένου δέ τινος διὰ τί τὸν ἐχθρὸν ἔχων ὑποχείριον οὐκ ἀπέκτεινεν , ὅτι , ἔφη , βέλτιόν ἐστι τοῦ φονεύειν τὸ πείθεσθαι τῷ ἄρχοντι .
λάκωνί τινι ἡττωμένῳ ἐν Ὀλυμπίᾳ εἶπέ τις ὁ ἀνταγωνιστής , ὦ Λάκων , ἐγένετό σου κρείττων οὐ μὲν οὖν , ἔφη , ἀλλὰ καββαλικώτερος .
τῶν εἰσιόντων εἰς τὰ συσσίτια ἑκάστῳ δεικνύων ὁ πρεσβύτατος τὰς θύρας , διὰ τούτων , φησίν , οὐδεὶς ἐξέρχεται λόγος .
δοκιμαζομένου μάλιστα παρ αὐτοῖς τοῦ μέλανος λεγομένου ζωμοῦ , ὥστε μὴ κρεαδίου δεῖσθαι τοὺς πρεσβυτέρους , παραχωρεῖν δὲ τοῖς νεανίσκοις , λέγεται Διονύσιος ὁ τῆς Σικελίας τύραννος τούτου χάριν Λακωνικὸν μάγειρον πρίασθαι καὶ προστάξαι σκευάσαι αὐτῷ μηδενὸς φειδόμενον ἀναλώματος ·
ἔπειτα γευσάμενον καὶ δυσχεράναντα ἀποπτύσαι καὶ τὸν μάγειρον εἰπεῖν , ὦ βασιλεῦ , τοῦτον δεῖ τὸν ζωμὸν γυμνασάμενον Λακωνικῶς καὶ τῷ Εὐρώτᾳ λελουμένον ἐποψᾶσθαι .
πιόντες οἱ Λάκωνες ἐν τοῖς συσσιτίοις μετρίως ἀπίασι δίχα λαμπάδος ·
οὐ γὰρ ἔξεστι πρὸς φῶς βαδίζειν οὔ τε ταύτην οὔ τε ἄλλην ὁδόν , ὅπως ἐθίζωνται σκότους καὶ νυκτὸς εὐθαρσῶς καὶ ἀδεῶς ὁδεύειν .
γράμματα ἕνεκα τῆς χρείας ἐμάνθανον ·
τῶν δὲ ἄλλων παιδευμάτων ξενηλασίαν ἐποιοῦντο , οὐ μᾶλλον ἀνθρώπων ἢ λόγων 0 .
δὲ παιδεία ἦν αὐτοῖς πρὸς τὸ ἄρχεσθαι καλῶς καὶ καρτερεῖν πονοῦντα καὶ μαχόμενον νικᾶν ἢ ἀποθνήσκειν .
διετέλουν δὲ καὶ ἄνευ χιτῶνος , ἓν ἱμάτιον εἰς τὸν ἐνιαυτὸν λαμβάνοντες , αὐχμηροὶ τὰ σώματα καὶ λουτρῶν καὶ ἀλειμμάτων κατὰ τὸ πλεῖστον ἀπεχόμενοι .
ἐκάθευδον .
δὲ οἱ νέοι ὁμοῦ κατ ἴλην καὶ κατὰ ἀγέλην ἐπὶ στιβάδων , ἃς αὐτοὶ συνεφόρουν , τοῦ παρὰ τῷ Εὐρώτᾳ πεφυκότος καλάμου τὰ ἄκρα ταῖς χερσὶν ἄνευ σιδήρου κατακλάσαντες  ἐν δὲ τῷ χειμῶνι τοὺς λεγομένους λυκόφονας ὑπεβάλλοντο καὶ κατεμείγνυσαν ταῖς στιβάσι , θερμαντικὸν ἔχειν τι τῆς ὕλης δοκούσης .
ἐρᾶν τῶν τὴν ψυχὴν σπουδαίων παίδων ἐφεῖτο ·
τὸ δὲ πλησιάζειν αἰσχρὸν νενόμιστο , ὡς τοῦ σώματος ἐρῶντας ἀλλ οὐ τῆς ψυχῆς 0 ·
ὁ δὲ ἐγκληθεὶς ὡς ἐπ αἰσχύνῃ πλησιάζων ἄτιμος διὰ βίου ἦν 0 .
ἔθος ἦν καὶ τοὺς νεωτέρους ὑπὸ τῶν πρεσβυτέρων ἐρωτᾶσθαι ποῦ πορεύονται καὶ ἐπὶ τί , καὶ τὸν μὴ ἀποκρινόμενον ἢ προφάσεις πλέκοντα ἐπιπλήττειν ὁ δὲ μὴ ἐπιπλήττων παρόντος αὐτοῦ ἁμαρτάνοντα ἔνοχος ἦν τῷ ἴσῳ ἐπιτιμίῳ ᾧπερ καὶ ὁ ἁμαρτών 0 1 ·
καὶ ὁ δυσχεραίνων δέ , εἰ ἐπιτιμῷτο , ἐν μεγάλῳ ὀνείδει ἦν .
εἴ τις φωραθείη ἁμαρτάνων , ἔδει τοῦτον βωμόν τινα τῶν ἐν τῇ πόλει κύκλῳ περιιέναι , ψόγον ᾄδοντα πεποιημένον εἰς ἑαυτόν ·
ὅπερ ἦν οὐδὲν ἕτερον ἢ ἐπιπλήττειν αὐτὸν ἑαυτῷ 0 .
καὶ τοὺς νέους δὲ οὐ μόνον τοὺς ἰδίους αἰδεῖσθαι πατέρας καὶ ὑπηκόους τούτοις εἶναι , ἀλλὰ πάντας τοὺς πρεσβυτέρους ἐντρέπεσθαι , καὶ ὁδῶν ὑποχωροῦντας καὶ καθέδρας ὑπεξισταμένους καὶ παρόντων ἡσυχάζοντας .
διὸ καὶ ἦρχεν ἕκαστος οὐχ ὥσπερ ἐν ταῖς ἄλλαις πόλεσι τῶν αὑτοῦ τέκνων καὶ δούλων καὶ κτημάτων , ἀλλ ὥσπερ τῶν αὑτοῦ καὶ τῶν τοῦ πλησίον , ὅπως ὅτι μάλιστα κοινωνῶσι καὶ φροντίζωσιν ὡς οἰκείων 0 1 2 .
παῖς δὲ ὑπό τινος κολασθείς , εἰ τῷ πατρὶ ἐξήγγειλεν , αἰσχρὸν ἦν τῷ πατρὶ μὴ προσεντεῖναι ἀκούσαντα πάλιν ἑτέρας ·
ἐπίστευον γὰρ ἑαυτοῖς ἐκ τῆς πατρίου ἀγωγῆς μηδὲν αἰσχρὸν προστάξαι τοῖς τέκνοις .
κλέπτουσι δὲ οἱ νέοι καὶ τῶν σιτίων ὅ τι ἂν δύνωνται , μανθάνοντες εὐφυῶς ἐπιτίθεσθαι τοῖς καθεύδουσιν ἢ ῥᾳθύμως φυλάττουσι ·
τόδε ἔργον τῆς σιτοδείας 0 ·
διά τε ταῦτα γλίσχρα ἦν καὶ ἵν ἐθίζωνται μηδέποτε γίγνεσθαι πλήρεις , δύνασθαι δὲ πεινῆν ·
οὕτω γὰρ ᾤοντο καὶ ἐν πολέμῳ χρησιμωτέρους ἔσεσθαι , εἰ δύναιντο καὶ ἀσιτήσαντες ἐπιπονῆσαι ·
καὶ ἐγκρατεστέρους δὲ καὶ εὐτελεστέρους , εἰ πλείω χρόνον διάγοιεν ἀπὸ μικρᾶς δαπάνης 0 1 ·
τὴν δ ἀνοψίαν ὑποφέρειν , ὡς βρῶμα τὸ τυχὸν προσφέρεσθαι , ᾤοντο ὑγιεινότερα τὰ σώματα ἀπὸ τῆς ἐλλειπούσης ποιεῖν τροφῆς , νομίζοντες εἰς βάθος τε καὶ πλάτος ὁρμῇ πιεζόμενα ἐπαίρειν εἰς ὕψος τὰ σώματα , καὶ καλὰ δὲ ποιεῖν ·
τὰς γὰρ ἰσχνὰς καὶ διακένους ἕξεις ὑπακούειν πρὸς τὴν διάρθρωσιν , τὰς δὲ πολυτρόφους διὰ βάρος ἀντιβαίνειν 0 .
ἐσπούδαζον δὲ καὶ περὶ τὰ μέλη καὶ τὰς ᾠδὰς οὐδὲν ἧττον κέντρον δ εἶχε ταῦτα ἐγερτικὸν θυμοῦ καὶ φρονήματος καὶ παραστατικὸν ὁρμῆς ἐνθουσιώδους καὶ πρακτικῆς .
καὶ ἡ λέξις ἦν ἀφελὴς καὶ ἄθρυπτος ·
οὐδὲν δ ἕτερον εἶχεν ἢ ἐπαίνους τῶν γεννικῶς ζησάντων καὶ ὑπὲρ τῆς Σπάρτης ἀποθανόντων καὶ εὐδαιμονιζομένων , καὶ ψόγους τῶν τρεσάντων ὡς ἀλγεινὸν καὶ κακοδαίμονα βιούντων βίον ἐπαγγελίαν τε καὶ μεγαλαυχίαν πρὸς ἀρετὴν πρέπουσαν ταῖς ἡλικίαις .
τριῶν οὖν χορῶν ὄντων κατὰ τὰς τρεῖς ἡλικίας καὶ συνισταμένων ἐν ταῖς ἑορταῖς , ὁ μὲν τῶν γερόντων ἀρχόμενος ᾖδεν , ἁμές ποκ ἦμες ἄλκιμοι νεανίαι 0 ·
εἶτα ὁ τῶν ἀκμαζόντων ἀνδρῶν ἀμειβόμενος , ἁμὲς δέ γ εἰμές 0 ·
αἰ δὲ λῇς , αὐγάζεο ·
ὁ δὲ τρίτος ὁ τῶν παίδων , ἁμὲς δὲ γ ἐσσόμεσθα πολλῷ κάρρονες 0 .
καὶ οἱ ἐμβατήριοι δὲ ῥυθμοὶ παρορμητικοὶ πρὸς ἀνδρείαν καὶ θαρραλεότητα καὶ ὑπερφρόνησιν θανάτου , οἷς ἐχρῶντο ἔν τε χοροῖς καὶ πρὸς αὐλὸν ἐπάγοντες τοῖς πολεμίοις 0 .
ὁ γὰρ Λυκοῦργος παρέζευξε τῇ κατὰ πόλεμον ἀσκήσει τὴν φιλομουσίαν , ὅπως τὸ ἄγαν πολεμικὸν τῷ ἐμμελεῖ κερασθὲν συμφωνίαν καὶ ἁρμονίαν ἔχῃ διὸ καὶ ἐν ταῖς μάχαις προεθύετο ταῖς Μούσαις ὁ βασιλεύς , ἵνα λόγου ἀξίας παρέχωσι τὰς πράξεις οἱ μαχόμενοι καὶ μνήμης εὐκλεοῦς .
εἰ δέ τις παραβαίνοι τι τῆς ἀρχαίας μουσικῆς , οὐκ ἐπέτρεπον ἀλλὰ καὶ τὸν Τέρπανδρον ἀρχαϊκώτερον ὄντα καὶ ἄριστον τῶν καθ ἑαυτὸν κιθαρῳδῶν καὶ τῶν ἡρωικῶν πράξεων ἐπαινέτην , ὅμως οἱ ἔφοροι ἐζημίωσαν καὶ τὴν κιθάραν αὐτοῦ προσεπαττάλευσαν φέροντες , ὅτι μίαν μόνην χορδὴν ἐνέτεινε περισσοτέραν τοῦ ποικίλου τῆς φωνῆς χάριν μόνα γὰρ τὰ ἁπλούστερα τῶν μελῶν ἐδοκίμαζον .